als_Latn dik_Latn sag_Latn
Është bërë tashmë traditë që MotoFest Steelwings MC Albania zhvillohet çdo vit duke mbledhur të gjithë dashamirësit e Harley Davidson, aventurave me motorra dhe sigurisht muzikës rrok. Ky është viti i 9 që ky event realizohet dhe vazhdon të pritet me shumë kënaqësi nga publiku, kjo edhe sepse në realizimin e këtij viti janë shtuar disa komponentë për të bërë më gjithëpërfshirës STEELWINGS MOTOFEST 2017!
Në këto 3 ditë feste, Bashkia e Tiranës dhe Fondacioni EDS kanë për qëllim informimin dhe argëtimin e publikut duke e paraqitur të gjithë këtë event jo vetëm si shfaqje për të mbledhur të apasionuarit ndaj motorrave dhe adrenalinës së muzikës rrok por edhe për t’i treguar publikut se në vetvete e gjithë kjo është mënyrë jetese për një grup të caktuar njerëzish, të cilët e ushtrojnë aktivitetin e tyre për çdo ditë duke sfiduar veten dhe shpirtin e aventurës.
als_Latn als_Latn